
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 114  
                                                                din 31 iulie 2024
privind neexercitarea dreptului de preemţiune pentru apartamentul 1/C din imobilul - monument istoric „Casă”, cod LMI: MS-II-m-A-15951, situat în municipiul Sighişoara, str. Hermann Oberth, nr. 24 și pentru apartamentul II din imobilul - monument istoric „Casa Schuller von Rosenthal”, cod LMI: MS-II-m-A-15960, situat în municipiul Sighişoara, str. Hermann Oberth, nr. 37 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 22.736/11.07.2024 şi la Consiliul Local Sighișoara cu nr. 23.186/16.07.2024, de referatul de aprobare, înregistrat cu nr. 22.737/11.07.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere cererea, înregistrată la Municipiul Sighişoara cu nr. 22.162/05.07.2024, prin care numita Mureşan Iemima - Dina solicită neexercitarea dreptului de preemțiune asupra imobilului, situat în municipiul Sighișoara, str. Hermann Oberth, nr. 24, ap. I/C, jud. Mureș, menționând prețul de vânzare de 72.000 euro;

Având în vedere adresa Ministerului Culturii cu nr. 4.006/07.06.2024, înregistrată la Municipiul Sighișoara cu nr. 21.570/28.06.2024, prin care această instituție nu își exercită dreptul de preemțiune pentru imobilul situat în intravilanul municipiului Sighişoara, str. Hermann Oberth, nr. 24, ap. I/C, jud. Mureș, parte componentă a monumentului istoric „Casă”, cod LMI: MS-II-m-A-15951, imobil înscris în Cartea Funciară nr. 60022-C1-U1 Sighișoara;

Având în vedere adresa Consiliului Județean Mureș cu nr. 17.197/14.06.2024, prin care această instituție nu își exercită dreptul de preemțiune pentru parte din imobilul situat în Sighişoara, strada Hermann Oberth, nr. 24, ap. I/C, jud. Mureș, monument istoric „Casă”, având cod LMI: MS-II-m-A-15951, la prețul de 72.000 euro;

Având în vedere cererea, înregistrată la Municipiul Sighişoara cu nr. 22.212/05.07.2024, prin care numiții Stremţan Ion Emil și Stremţan Ana solicită neexercitarea dreptului de preemțiune asupra imobilului, situat în municipiul Sighișoara, str. Hermann Oberth, nr. 37, ap. II, jud. Mureș, menționând prețul de vânzare de 80.000 euro;

Având în vedere adresa Ministerului Culturii cu nr. 2.711/19.04.2024, înregistrată la Municipiul Sighișoara cu nr. 15.959/30.04.2024, prin care această instituție nu își exercită dreptul de preemțiune pentru imobilul situat în intravilanul municipiului Sighişoara, str. Hermann Oberth, nr. 37, ap. II (construcție Sd 168,53 + 153/785 cote teren), jud. Mureș, înscrise în Cartea Funciară nr. 50701-C1-U3 Sighișoara, parte componentă a monumentului istoric „Casa Schuller von Rosenthal”, având cod LMI: MS-II-m-A-15960;

Având în vedere adresa Consiliului Județean Mureș cu nr. 18.002/27.06.2024, prin care această instituție nu își exercită dreptul de preemțiune pentru imobilul situat în Sighişoara, strada Hermann Oberth, nr. 37, ap. II, jud. Mureș (construcție Sd 168,53 + 153/785 cote teren), înscris în Cartea Funciară nr. 50701-C1-U3 Sighișoara, monument istoric cod LMI: MS-II-m-A-15960 „Casa Schuller von Rosenthal”, la prețul de 80.000 euro;

Având în vedere prevederile Legii nr. 422/2001 privind protejarea monumentelor istorice, republicată, cu modificările şi completările ulterioare, care reglementează modul de exercitare a dreptului de preemţiune al statului sau al autorităţilor locale, după caz, în situaţia ofertelor de vânzare ale proprietarilor, persoane fizice sau juridice de drept privat;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 2 din Hotărârea Consiliului Local Sighişoara nr. 77/30 aprilie 2009 privind exercitarea/neexercitarea dreptului de preemţiune la ofertele proprietarilor, persoane fizice sau juridice de drept privat, care intenţionează să vândă imobile înscrise în lista monumentelor istorice;

Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 22.739/11.07.2024, prin care se propune neexercitarea dreptului de preemţiune pentru apartamentul 1/C din imobilul - monument istoric „Casă”, cod LMI: MS-II-m-A-15951, situat în municipiul Sighişoara, str. Hermann Oberth, nr. 24 și pentru apartamentul II din imobilul - monument istoric „Casa Schuller von Rosenthal”, cod LMI: MS-II-m-A-15960, situat în municipiul Sighişoara, str. Hermann Oberth, nr. 37;
Având în vedere avizele favorabile ale tuturor comisiilor pe domenii de specialitate;         
În temeiul prevederilor art. 129 alin. (1) și alin. (14), art. 139 alin. (1) și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare,
                                                                    H O T Ă R Ă Ş T E:
Art. 1. Municipiul Sighişoara nu îşi exercită dreptul de preemţiune asupra imobilului, situat în intravilanul municipiului Sighişoara, str. Hermann Oberh, nr. 24, ap. I/C, jud. Mureș, înscris în Cartea Funciară nr. 60022-C1-U1 Sighişoara (C.F. vechi 7592/I/C), nr. top. 958/I/C, parte componentă a monumentului istoric „Casă”, cod LMI: MS-II-m-A-15951.

Art. 2. Municipiul Sighişoara nu îşi exercită dreptul de preemţiune asupra imobilului, situat în intravilanul municipiului Sighişoara, str. Hermann Oberh, nr. 37, ap. II, jud. Mureș (construcție Sd 168,53 + 153/785 cote teren), înscris în Cartea Funciară nr. 50701-C1-U3 Sighișoara (C.F. vechi: 1454/II, nr. top. 250/II), nr. cad. 50701-C1-U3, parte componentă a monumentului istoric „Casa Schuller von Rosenthal”, având cod LMI: MS-II-m-A-15960.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara şi aparatul de specialitate al primarului.

Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Burghelea Bogdan - Ioan                                  
                                                                                                           Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitectul Șef;

  1 ex. Direcţia Arhitect Șef;

  4 ex. Compartimentul Administrarea Domeniului Public și Privat – Direcția Arhitect Șef.
12 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 114/31.07.2024

	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


